CELEX: C2007/283/19
Language: ro
Date: 2007-11-24 00:00:00
Title: Cauza C-394/07: Cerere de pronunțare a unei hotărâri preliminare introdusă de Corte d'appello di Milano (Italia) la 22 august 2007 — Marco Gambazzi/DaimlerChrysler Canada Inc., CIBC Mellon Trust Company

24.11.2007   
            
            
               RO
            
            
               Jurnalul Oficial al Uniunii Europene
            
            
               C 283/11
            
         Cerere de pronunțare a unei hotărâri preliminare introdusă de Corte d'appello di Milano (Italia) la 22 august 2007 — Marco Gambazzi/DaimlerChrysler Canada Inc., CIBC Mellon Trust Company
   (Cauza C-394/07)
   (2007/C 283/19)
   Limba de procedură: italiana
   Instanța de trimitere
   Corte d'appello di Milano
   Părțile din acțiunea principală
   
      Reclamant: Marco Gambazzi
   
      Pârâte: DaimlerChrysler Canada Inc., CIBC Mellon Trust Company
   Întrebările preliminare
   
               1)
            
            
               Instanța din statul în care se solicită executarea poate, în temeiul clauzei de ordine publică prevăzută de articolul 27 punctul 1 din Convenția de la Bruxelles, să țină cont de faptul că instanța din statul în care s-a emis hotărârea, a refuzat părții care a căzut în pretenții, care s-a constituit în proces, prezentarea oricărei apărări, în urma adoptării unei hotărâri de excludere (debarment) în condițiile prevăzute mai sus?
            
         
               2)
            
            
               Sau interpretarea dispoziției menționate, coroborată cu principiile care rezultă din articolul 26 și următoarele din Convenție, referitoare la recunoașterea și executarea reciprocă a hotărârilor judecătorești la nivel comunitar, împiedică instanța națională să poată considera că desfășurarea unui proces civil în care o parte este împiedicată în exercitarea dreptului la apărare în baza hotărârii de excludere a instanței adoptată ca urmare a neîndeplinirii unui ordin al acesteia, încalcă ordinea publică, în sensul articolului 27 punctul 1?